Bernardus Boll

Bernardus (Theodisce Bernhard) Boll (natus Johann Heinrich Boll Stutgardiae die 7 Iunii 1756; Friburgi Brisgoviae die 6 Martii 1836 mortuus), ab anno 1827 usque ad mortem fuit primus archiepiscopus Archidioceseos Friburgensis. 

 Vita 
Apud Iesuitas Rottovillae theologia studuit. Deinde monasterium Cisterciensem apud Salem ingressus est. Sollemni professione anno 1776 emissa, 1780 sacerdos ordinatus est. In monasterio necnon in Universitate Firburgensi philosophiam docuit.

Archidioecesi a Pio Papa VII anno 1821 erecto, candidati idonei et papae et Magno Duci Ludovico I Badensi difficile inveniebantur. A Magno Duce Badensi Bernardum Boll anno 1824 propositum Leo Papa XII anno 1827 tantum probavit. Die 21 Octobris 1827 a Ferdinando Augusto de Spiegel, Archiepiscopo Coloniensi, Boll consecratus est.

Propter aetatem valetudine deficiens, Boll potestati Magni Ducis Badensis vix restitit. Renuntiationem suam papae obtulit; antequam autem responsum acciperet, die 6 Martii 1836 mortuus est.

 Fontes 

 Christoph Schmider: Die Freiburger Bischöfe: 175 Jahre Erzbistum Freiburg. Eine Geschichte in Lebensbildern. Freiburg i. Br.: Herder Verlag, 2002. .

 Nexus externi 



Categoria:Archiepiscopi Friburgenses
Categoria:Cistercienses